**Tárgy: Kártyaleolvasó gép IKR tanúsítványának lejárta és megújítása**

**Tisztelt Partnerünk!**

Tájékoztatjuk, hogy az Önök üzletében működő **Ingenico iWL** vagy **iCT** típusú kártyaleolvasó POS terminál, illetve a hozzá kapcsolt **iPP220** vagy **iPP280** **PIN-PAD** belső **tanúsítványa lejár**, ezért **kötelező frissítésen kell, hogy átessenek**.

**A frissítés elmaradása esetén a NEM MEGFELELŐ BEÁLLÍTÁSÚ terminálok 2021.04.14-ét követően nem fognak működni**.

A frissítést a Bank a távolról el tudja végezni: a nap végén kötelező ’NAPZÁRÁS’ elindítását követően vagy a rendszeres éjszakai frissítési folyamat során a Bank központjából letöltésre kerülő a tanúsítvány megújítását elvégző segédprogram (**KEY RENEWAL** alkalmazás).

A tanúsítványok megújítása a POS-on a központi letöltést **követően azonnal elindul és kb. 10-12 percig tart**!

**A frissítési folyamatot semmiképpen nem szabad megszakítani, közben a billentyűket megnyomni, áramtalanítani, egyéb módon a program futását akadályozni vagy meghiúsítani!**

**A terminál a tanúsítvány megújításáról bizonylatot nyomtat: a bizonylat végén OPERATION OK, SELF-DELETION felirat olvasható.**

**Fontos információk az IKR (Ingenico Key Renewal) frissítéssel kapcsolatosan:**

* **A központból történő letöltés előfeltétele a ’napzárás’ vagy ’kilépés + zárás’ funkció napi rendszerességű végrehajtása.**
* Amíg a frissítés fut, a terminál nem használható sem kasszával összekötött-, sem kassza nélküli üzemmódban.
* A terminál nem fogadja a kassza semmilyen üzenetét, a bejelentkező üzenetet sem.
* **Nem hiba**, ha a kijelzőn percekig ugyan az a felírat látható, a készülék nem fagyott le. (Csak akkor jelezze a hibát a Bank részére az ismert hibabejelentési csatornán, ha 30 perc után sem áll vissza a szokásos ügyfélmódba.)
* Ha a frissítés sikertelen – kommunikációs hiba, áramszünet, kezelői beavatkozás miatt megszakad, a terminál a következő órákban többször próbálkozik a tanúsítvány frissítés elindításával mindaddig, amíg az sikeresen le nem fut.
* Az elfogadható kártyák köre, a fizetési funkciók és a szoftververzió sem változnak.
* Ha központból sikeresen letöltődött a segédprogram (KEY RENEWAL), de a tanúsítvány megújítása még nem futott le sikeresen, akkor az F gomb megnyomása után a menüben is megtalálható a segédprogram (KEY RENEWAL). A kezelő a számára alkalmas időpontban is elindíthatja a tanúsítvány megújítását a KEY RENEWALalkalmazás menüből történő kiválasztásával majd a ZÖLD gombot megnyomásával.

**Ha a kezelő a tanúsítvány megújítását elindította, akkor meg kell várnia, hogy a frissítés végig lefusson**.

* Többszöri sikertelen/megszakított lefutás esetén előfordulhat olyan frissítés, amelyik pénztárosi időre esik, a fenti beavatkozási tilalom munkaidőre is érvényes.
* Ha a bizonylaton a
***Config. at Risk / Start Operation*** szövegrész után a ***1/3: KO, 2/3: KO, 3/3: KO***

kiírás valamelyike olvasható, kérjük jelezze a Banknak! Ebben az esetben az alkalmazás nem tud kommunikálni a 12050-es porton keresztül, a helyi rendszergazda, hálózatos kolléga segítségével lehet megoldani a problémát.

További információt az OTP Bank ügyfélszolgálatán, a 06-1-3666-100 telefonszámon kaphat.

Köszönjük együttműködését!

Budapest, 2021.02.26.

OTP Bank Nyrt

Daily Banking Tribe